ગુજરાતમાં ફરી એકવાર પાટીદાર અનામત આંદોલન આક્રમક બને તેવી શક્યતા હાર્દિકની જાહેરાત બાદ જણાય છે. પાટીદારોને ઓબીસીના સમાવવાની લડાઈ ચલાવતાં હાર્દિકે આ જાહેરાત સાથે આક્રમક વલણ સ્પષ્ટ કરી દીધો છે. હાર્દિક પટેલે જણાવ્યું હતું કે,‘૨૫મી ઓગસ્ટને પાટીદાર ક્રાંતિ દિવસથી હું પાટીદાર સમાજ ને અનામત આપોની માંગ અને અન્ન ના ત્યાગ સાથે આમરણ ઉપવાસ ઉપર ઉતારીશ. જ્યાં સુધી પાટીદાર સમાજને અનામતનો લાભ નહીં મળે ત્યાં સુધી હું આમરણ ઉપવાસ ઉપર બેસીશ. જીવ જાય તો જાય પણ હવે સરકાર અનામતનો મુદ્દો નક્કી કરે. ગુજરાતમાંથી રોજ હજારો ની સંખ્યામાં લોકો જોડાશે અને અસંખ્ય લોકો મને સહયોગ આપવા એક દિવસના પ્રતીક ઉપવાસ પણ કરશે. રોજ એક વ્યક્તિ સરકારને અનામતના મુદ્દે જગાડવા માટે મુંડન પણ કરાવશે.’